Magdalena Forsberg

**Magdalena Forsberg** (rođ: Magdalena Wallin) rođena 25. jula 1967. u Ullångeru u općini Kramfors je nekadašnja švedska biatlonka i i nordijska skijašica-trkačica. Šestostruka je svjetska prvakinja u biatlonu i sa šest osvojenih Svjetskih kupova sa 42 pojedinačne pobjede najuspješnija biatlonka svih vremena (*stanje: 30. 11. 2020*).

## Biografija 
### Karijera 
#### Olimpijske igre 
##### Biatlon 
Forsberg je dva puta nastupila u biatlonskim takmičenjima na Zimskim olimpijskim igrama: na ZOI 1998 i ZOI 2002. Na prvom nastupu 1998. nije osvojila nijednu medalju, a najbolji joj je plasman bilo 14-o mjesto u utrci na 15 km, zaostavši 2:25&nbsp;min iza bugarske biatlonke Ekaterine Dafovske sa boljim vremenom od pobjednice, ali sa tri promašaja i dodatnih tri kaznene minute. U štafeti sa Marijom Schylanderom, Kristinom Brounéus i Evom-Karin Westin je zauzela deseto mjesto sa zaostatkom od 4:37&nbsp;min iza njemačke štafete.  Na slijedećim Igrama, osvojila je dvije brozane medalje: prvu 11. 2. 2002 u utrci na 15&nbsp;km zaostavši 42&nbsp;s iza pobjednice Njemice Andreje Henkel, a drugu dva dana kasnije u sprintu na 7,5&nbsp;km sa zaostatkom od 39&nbsp;s iza Kati Wilhelm.

##### Skijaško trčanje 
#### Svjetska prvenstva 
##### Biatlon 
Forsberg je nastupila na osam Svjetskih prvenstava od SP 1995. do SP 2002, te je sa šest zlatnih, jednom srebrnom i pet bronzanih medalje, najuspješnija švedska biatlonka po broju osvojenih medalja, a druga u svjetskoj konkurenciji po broju medalja u pojedinačnim disciplinama. Od šest zlatnih medalja, četiri je osvojila u potjeri i dvije u utrkama na 15&nbsp;km. Na prvom nastupu na SP 1995. u italijanskom Antholzu, najbolji joj je plasman bilo 7-o mjesto u utrci na 15&nbsp;km, kada je bez promašaja zaostala 1:51&nbsp;min iza pobjednice Corinne Niogret. Prvu medalju osvojila je na SP 1996. u sprintu na 7,5&nbsp;km sa 22&nbsp;s zaostatka iza pobjednice Olge Romasko. Najbolje uspjehe ostvarila je na SP 1997. i SP 2001. gdje je osvojila dvije zlatne i jednu bronzanu medalju. U štafetnim i timskim utrkama nije osvojila ni jednu medalju, a najbolji joj je rezultat bilo deseto mjesto na SP 1996. u Ruhpoldingu sa Susannom Hjert, Kristinom Brouneus i Maria Schylander u štafetnoj utrci u kojoj je nastupilo 16 timova.

##### Skijaško trčanje 
#### Svjetski kup 
##### Biatlon 
Prvi nastup u takmičenjima Svjetskog kupa u biatlonu Niogret je imala u sezoni SK 1994/95. u austrijskom Bad Gasteinu 8. decembra 1994. kada je u utrci na 15&nbsp;km osvojila 13-o mjesto. U istoj je sezoni ostvarila prvu pobjedu u Ruhpoldingu 28. januara, pobjedivši u utrci sprinta na 15&nbsp;km sa prednošću od 5&nbsp;s u odnosu na drugoplasiranu Florence Baverel i 22&nbsp;s trećeplasiranu Nadeždu Talanovu. Sa još nekoliko dobrih plasmana tu je sezonu kao i slijedeću završila na petom mjestu u generalnom plasmanu, u kojoj je takođe jednom pobijedila. Od sezone SK 1996/97. pa sve do SK 2001/02. pobjeđuje uzastopno šest puta u generalnom plasmanu, a sa 14 pobjeda u SK 2000/01. ostvarila je rekord sa brojem pobjeda u jednoj sezoni (*stanje: 26. 12. 2020*). Takođe je pobijedila 17 puta u pojedinačnom disciplinama, a u sezonama SK 1997/98. i SK 1999/2000. bila je prva u svim disciplinama svjetskog kupa. Ukupno je pobijedila u 42 utrke Svjetskog kupa.

##### Skijaško trčanje 
#### Švedska prvenstva 
## Napomene 
## Reference 
## Vanjski linkovi 
* 
* 
* 
* Zvanična banka podataka IBU-a

Kategorija:Rođeni 1967.
Kategorija:Živi ljudi
Kategorija:Biografije, Kramfors
Kategorija:Švedski biatlonci
Kategorija:Švedski skijaši-trkači
Kategorija:Švedski olimpijci u biatlonu
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Skijaši-trkači na Zimskim olimpijskim igrama 1998.
Kategorija:Skijaši-trkači na Zimskim olimpijskim igrama 1992.
Kategorija:Osvajači bronzane medalje na Olimpijskim igrama (Švedska)
Kategorija:Osvajači medalja na Zimskim olimpijskim igrama 2002.
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu